# NAROČNIK:

in

# UPORABNIK:

**REPUBLIKA SLOVENIJA, MINISTRSTVO ZA ZDRAVJE**

# Štefanova 5, 1000 LJUBLJANA,

ki ga zastopa Janez Poklukar, minister, Matična številka: 5030544,

ID številka: SI96395265

(v nadaljnjem besedilu: naročnik)

# SPLOŠNA BOLNIŠNICA DR. FRANCA DERGANCA NOVA GORICA

**Ulica padlih borcev 13A, 5290 Šempeter pri Gorici,**

ki ga zastopa mag. Ernest Gortan, v. d. direktorja zavoda Matična številka: 5054621

ID številka: SI82657106

(v nadaljnjem besedilu: uporabnik)

ter

# IZVAJALEC: Ime firme d.o.o., Naslov, Občina,

ki ga zastopa Ime Priimek, direktor Matična številka:

ID številka:

Transakcijski račun štev.: odprt pri, (v nadaljnjem besedilu: izvajalec)

sklepajo

# POGODBO št.

**o dobavi in montaži klimatskih naprav za COVID-19 oddelek v SB Nova Gorica**

# UVODNE DOLOČBE

* 1. člen

Pogodbene stranke uvodoma ugotovijo, da:

* sklepajo pogodbo na podlagi oddanega javnega naročila po izvedenem postopku evidečnega naročila, z oznako…. in nazivom **»dobava in montaža klimatskih naprav za COVID-19 oddelek v SB Nova Gorica«;**
* je ta pogodba sklenjena na podlagi ponudbe … z dne … in dokumentacije v zvezi z oddajo predmetnega javnega naročila (v nadaljnjem besedilu: dokumentacija), potrjene s strani izbranega izvajalca;
* je izvajalec v roku 8 dni od prejema poziva št. … z dne … naročniku posredoval podatke iz šestega odstavka 91. člena Zakona o javnem naročanju (Uradni list RS, št. 91/15 in 14/18);
* so sredstva zajeta v Načrtu razvojnih programov v okviru projekta št. XXXX z nazivom

»SB Nova Gorica - COVID-19 oddelek« na proračunskih postavkah XXX in XXX.

# PREDMET POGODBE

1. člen

Predmet pogodbe je dobava in montaža klimatskih naprav za COVID-19 oddelek v SB Nova Gorica, ki obsega naslednji sklop:

* Sklop 1 – dobava in montaža klimatskih naprav

Nakup opreme za uporabnika obsega dobavo in montažo opreme v skladu z zahtevami iz dokumentacije in po tej pogodbi vključuje namestitev in/ali vgradnjo oziroma montažo dobavljene opreme, izvedbo potrebnih GOI del, ki jih zahteva vgradnja in montaža nekatere opreme, zagon in preizkus delovanja, funkcionalni preizkus vse dobavljene opreme in predložitev ustreznih poročil, preverjanje doseganja zahtevanih parametrov (za opremo, kjer je to predvideno v tehničnih zahtevah), predajo vse tehnične dokumentacije za uporabo, obratovanje in vzdrževanje, šolanje uporabnikovega osebja, primopredajo vse dobavljene opreme uporabniku, odpravo napak v času 12 mesečnega garancijskega roka, ki prične teči s pisno primopredajo opreme naročniku/uporabniku po tej pogodbi,

vzdrževanje opreme v vsaj 12 mesečnem garancijskem roku.

Vse s pogodbo prevzete obveznosti bo izvedel izvajalec v skladu z določili te pogodbe in v skladu s podrobnimi zahtevami, ki so navedene v tehničnih zahtevah dokumentacije za predmetno javno naročilo.

Oprema se dobavi in preizkusi na lokaciji uporabnika.

# ROK IZVEDBE

1. člen

Rok za izvedbo javnega naročila je \_\_ dni od podpisa pogodbe.

Nespoštovanje navedenega roka se smatra za kršitev pogodbenega roka.

Pogodbeni rok se lahko spremeni le zaradi okoliščin, nastalih po sklenitvi pogodbe, ki jih izvajalec ni mogel preprečiti, odpraviti in se jim tudi ne izogniti.

# POGODBENA VREDNOST

1. člen

Pogodbena vrednost za predviden obseg pogodbenih obveznosti iz 2. člena znaša*:*

* Ponudbena cena brez DDV: xxx EUR
* Znesek DDV: xxx EUR
* Skupna ponudbena cena z DDV: xxx EUR (z besedo: xx/100 EUR z DDV)

Cena na enoto mere je nespremenljiva do konca izvedbe vseh pogodbenih obveznosti in mora vključevati vse stroške povezane z realizacijo naročila.

Pogodbena vrednost vsebuje vse stroške za popolno in kakovostno dokončanje prevzetih dobav ter vse ostale stroške po zahtevah pogojev dokumentacije, predvsem pa:

* + preveritev mer za vgrajeno opremo na licu mesta;
  + izdelavo in dobavo vse opreme in ves potreben drobni instalacijski material za montažo;
  + izvedbo potrebnih GOI del, ki jih zahteva vgradnja in montaža nekatere opreme,
  + zavarovanje vse opreme pred poškodbami ali izgubo v času dobave, namestitve do prevzema;
  + vgradnjo in namestitev ter prilagoditev opreme na vse vrste inštalacijskih priključkov;
  + postopek primopredaje uporabniku (količinski in kakovostni prevzem);
  + izobraževanja oz. usposabljanja delavcev uporabnika za varno in ustrezno delo z opremo;
  + končno temeljito čiščenje po namestitvi in vgradnji vse opreme;
  + odstranitev in odvoz vse transportne embalaže;
  + odpravo ali poravnavo stroškov za odpravo vseh napak in poškodb na prostorih, ki bi nastale v času vnosa in namestitve opreme;
  + transport opreme do delovišča in prenos do mesta vgradnje;
  + popravila vseh okvar na že vgrajeni opremi ali objektu do predaje naročniku oz. uporabniku;
  + zaščita podov, sten, stropa, že vgrajene in ostale opreme;
  + vsa pomožna sredstva (lestve, odri, naprave, pripomočki);
  + stroške servisnega vzdrževanja za obdobje garancije za odpravo napak v času vsaj 12 mesecev od prevzema;
  + po potrebi udeleževanje na koordinacijskih sestankih z izvajalcem GOI del.

V pogodbeni vrednosti so zajeti tudi drugi stroški, ki niso posebej specificirani, so pa potrebni za funkcionalno zagotovitev delovanja predmeta pogodbe.

# NAČIN PLAČILA

1. člen

Naročnik bo v celoti izvedel plačilo s proračunskih postavk XXXX in XXX, in sicer 30. dan po prejemu računa, ki ga izvajalec izstavi na podlagi podpisane dobavnice in primopredajnega zapisnika s strani naročnika in uporabnika.

Znesek računa mora biti nakazan na transakcijski račun izvajalca:

Banka: xxx

št. računa: xxx

oziroma na transakcijske račune podizvajalcev skladno z ZJN-3.

Izvajalec bo moral vse račune naročniku pošiljati izključno v elektronski obliki (e-račun), skladno z zakonom, ki ureja opravljanje plačilnih storitev za proračunske uporabnike.

Od neupravičeno in/ali nepravočasno plačanih zneskov pripadajo izvajalcu oziroma podizvajalcem zakonite zamudne obresti.

Pogodbene stranke so soglasne, da je izpolnitev te pogodbe vezana na proračunske zmogljivosti naročnika v letu 2021. Če pride do spremembe v proračunu ali programu dela naročnika / uporabnika oziroma do proračunskih ukrepov, ki neposredno vplivajo na to pogodbo, so stranke soglasne, da s sklenitvijo dodatka k tej pogodbi to pogodbo ustrezno spremenijo.

# PRIMOPREDAJA OZ. PREVZEM OPREME V LAST

1. člen

Izvajalec mora opremo, ki je predmet te pogodbe, v roku, kot je naveden v 3. členu, izročiti naročniku in uporabniku na lokaciji SB Nova Gorica.

1. člen

Izvajalec mora uporabnika o nameravani dobavi obvestiti preko e-pošte ali pisno vsaj 2 delovna dneva pred dobavo. V obvestilu mora navesti uro možnega začetka dobave, način dobave in količino opreme.

Uporabnik mora prevzem potrditi najkasneje 1 delovni dan po prejemu obvestila. Uporabnik opreme, ki ni bila tako najavljena ali katere dobava poteka v nasprotju z dogovorjenim načinom, ni dolžan sprejeti.

1. člen

Oprema, za katero se bo ugotovilo, da kakorkoli odstopa od navedb v dokumentaciji ali ponudbeni dokumentaciji ali ni skladna z določili te pogodbe in s specifikacijami, bo zavrnjena, zaradi česar izvajalec preide v zamudo. Enako velja, če bo neskladnost ugotovljena za katerikoli dokument, ki bi moral biti opremi priložen.

Če se izkaže, da dobava ponujene opreme ni možna zaradi objektivnega razloga, ki nastopi po podpisu pogodbe, lahko naročnik pogodbo brez kakršnihkoli obveznosti razdre, lahko pa sprejme nadomestno izpolnitev skladno s predpisi, ki urejajo obligacijsko področje, pri tem pa mora imeti nadomestna oprema v vsakem pogledu enake ali boljše lastnosti.

1. člen

Prevzem opreme oz. primopredajo je mogoče opraviti le na podlagi uspešnega predhodnega kakovostnega in količinskega pregleda opreme, vključno z odpravo pomanjkljivosti. Naročnik, uporabnik in izvajalec se dogovorijo o poteku in načinu izvedbe primopredaje.

Ob primopredaji opreme je dolžan izvajalec predati naročniku oz. uporabniku tudi vso zahtevano dokumentacijo:

* garancijske liste za brezhibno delovanje opreme;
* CE certifikate, kjer je to zahtevano,
* izjavo o skladnosti.

O primopredaji se sestavi zapisnik.

V primopredajnem zapisniku se izrecno ugotovi, da oprema z montažo v celoti izpolnjuje pogodbeno določilo najnižja skupna ponudbena cena.

# GARANCIJSKI ROKI, VZDRŽEVANJE, ODPRAVA NAPAK, NADZOR

1. člen

Izvajalec garantira, da je oprema, dobavljena po tej pogodbi, nova in nerabljena.

Za opremo, ki je predmet te pogodbe, daje izvajalec 12 mesečno garancijo. Garancijski rok teče od dneva prevzema – podpisa primopredajnega zapisnika, ko izvajalec izroči uporabniku dokumentacijo iz 9. člena. Če je oprema v garancijskem roku zamenjana ali bistveno popravljena, začne teči garancijski rok znova in je izvajalec dolžan izročiti nov garancijski list.

1. člen

Če izvajalec, potem ko je dobil obvestilo o napaki, v dogovorjenem roku ne odpravi napake na opremi, lahko naročnik sam izvrši vse aktivnosti, ki so potrebne za odpravo napak. Vse rizike in stroške, ki bi izhajali iz takšnega ukrepanja naročnika, bo nosil izvajalec.

V primeru, da popravilo ni končano v roku 30 dni oziroma če se ista napaka pojavi več kot trikrat, je izvajalec dolžan zagotoviti enakovredno novo opremo.

1. člen

Pogodbena oprema in pogodbena dela bodo izdelani oziroma izvedeni kakovostno, sodobno, skladno z veljavnimi predpisi in normativi.

Izvajalec je dolžan dopustiti in omogočiti naročniku učinkovit nadzor nad kakovostjo, količino in rokom dobavljene opreme in opravljenih storitev, skladno z zahtevami iz dokumentacije za predmetno javno naročilo.

# OBVEZNOSTI POGODBENIH STRANK

1. člen

Obveznosti naročnika so:

* dati na razpolago izvajalcu vso dokumentacijo in informacije, s katerimi razpolaga in so za realizacijo pogodbenih obveznosti potrebne;
* sodelovati z izvajalcem s ciljem, da se prevzete obveznosti izvršijo pravočasno in v vsestransko zadovoljstvo;
* pravočasno obveščati izvajalca o vseh spremembah in novo nastalih situacijah, ki bi lahko imele vpliv na izvršitev prevzetih pogodbenih obveznosti in realizacijo predmeta pogodbe,
* tekoče spremljati izvajanje pogodbenih obveznosti;
* urediti plačilne obveznosti, izhajajoč iz pogodbe;
* izvršiti količinski in kakovostni prevzem opreme in jo predati uporabniku.

1. člen

Obveznosti uporabnika so:

* omogočiti izvajalcu nemoteno delo (zagotovitev primernih dostopov, uporabo elektrike, vode..),
* zagotoviti strokovne kadre za pregled in prevzem opreme;
* zagotoviti strokoven kadre za uporabo opreme, ki ga organizira izvajalec;
* aktivno sodelovanje pri količinskem in kakovostnem pregledu opreme in jo z zapisnikom prevzeti v uporabo;
* ravnati s prevzeto opremo v času garancijskega roka s skrbnostjo dobrega gospodarja in v skladu z navodili za uporabo in vzdrževanje, ki jih preda izvajalec;
* v času garancijskega roka v roku 24 ur obveščati predstavnika izvajalca o ugotovljenih napakah na opremi in sodelovati pri odpravi napak, če je to zaradi narave napake potrebno;
* po preteku garancijskega roka ravnati z opremo kot dober gospodar in zagotavljati vzdrževanje opreme v skladu z navodili za uporabo in vzdrževanje.

1. člen

Obveznosti izvajalca so:

* izvesti vse prevzete pogodbene obveznosti strokovno pravilno, kakovostno in v roku, dogovorjenem s to pogodbo ter skladno z zahtevami, navedenimi v tehničnih zahtevah dokumentacije za predmetno javno naročilo;
* tolmačiti naročniku in uporabniku vse nejasnosti iz obsega pogodbenih obveznosti;
* skrbeti za izvedbo pogodbenih obveznosti s skrbnostjo dobrega strokovnjaka;
* naročniku omogočiti vpogled v izvajanje pogodbenih obveznosti ter upoštevati njegova navodila;
* na svoje stroške in v roku, ki ga dogovori z naročnikom, izvršiti dopolnitve in spremembe prevzetega pogodbenega obsega dobave, če se sporazumno ugotovi, da je izvajalec prevzeto dobavo opravil pomanjkljivo;
* sproti obveščati naročnika o tekoči problematiki in nastalih situacijah, ki bi lahko vplivale na

izvršitev prevzetih pogodbenih obveznosti;

* zagotoviti strokovno usposobljene delavce za vodenje, koordiniranje in izvajanje prevzetih

pogodbenih obveznosti;

* redno se udeleževati sestankov, ki jih sklicuje naročnik;
* zagotavljati ukrepe s področja varnosti in zdravja pri delu in upoštevati navodila strokovnih oseb, ki jih imenujeta naročnik in uporabnik;
* zagotoviti vse ukrepe za varovanja okolja;
* na zahtevo naročnika zamenjati ali odstraniti določeno osebje s projekta;
* naročniku omogočiti strokovni nadzor nad izvedbo del;
* izvesti vse ostale aktivnosti, ki jih zahteva veljavna zakonodaja;
* sodelovati z izvajalcem GOI del ureditve COVID – 19 oddelka v SB Nova Gorica, za katero se dobavlja oprema po tej pogodbi, pri določitvi mikrolokacij priključkov v fazi GOI del.

# FINANČNA ZAVAROVANJA

1. člen

Izvajalec mora najkasneje v 15 dneh od podpisa pogodbe, kot pogoj za veljavnost pogodbe naročniku izročiti finančno zavarovanje (bianco menica z menično izjavo in pooblastilom za vnovčenje) za dobro izvedbo pogodbenih obveznosti glede na vzorec iz dokumentacije v višini 5% od skupne pogodbene vrednosti z DDV, ki ga lahko naročnik unovči v naslednjem primeru, če izvajalec:

* ne prične izvajati svojih pogodbenih obveznosti v skladu z določili sklenjene pogodbe ali
* ne izpolni svojih pogodbenih obveznosti v skladu z določili sklenjene pogodbe ali
* pravočasno ne izpolni svojih pogodbenih obveznosti v skladu z določili sklenjene pogodbe ali
* pravilno ne izpolni svojih pogodbenih obveznosti v skladu z določili sklenjene pogodbe ali
* preneha izpolnjevati svoje pogodbene obveznosti v skladu z določili sklenjene pogodbe.

Predložitev bianco menice z menično izjavo in pooblastilom za vnovčenje za dobro izvedbo pogodbenih obveznosti je pogoj za veljavnost pogodbe.

Bianco menica z menično izjavo in pooblastilom za vnovčenje za dobro izvedbo pogodbenih obveznosti mora biti veljavna vsaj še 30 (trideset) dni po preteku roka za dokončano izvedbo pogodbenih obveznosti. Dokončana izvedba pogodbenih obveznosti pomeni prevzem opreme oz. podpis primopredajnega zapisnika s strani pooblaščenih predstavnikov naročnika, uporabnika in izvajalca.

Če se bodo med trajanjem te pogodbe morebiti spremenili roki za izvedbo pogodbenih obveznosti, vrsta opreme, kakovost in količina, bo moral izvajalec ustrezno temu spremeniti tudi finančno garancijo za dobro izvedbo pogodbenih obveznosti oziroma podaljšati njeno veljavnost na svoje stroške.

# POGODBENA KAZEN

1. člen

V primeru, da izvajalec po svoji krivdi zakasni z izpolnitvijo pogodbenih obvez, lahko naročnik izvajalcu za vsak dan zamude zaračuna pogodbeno kazen v višini 0,2 % skupne pogodbene vrednosti. Skupna pogodbena kazen je lahko največ 10 % skupne pogodbene vrednosti.

Ne glede na prejšnji odstavek tega člena izvajalec odgovarja naročniku za vso škodo, ki bi jo povzročil naročniku ali tretjim osebam kot tudi za stroške, ki bi jih naročnik utrpel zaradi pomanjkljivo ali nepravilno opravljenih pogodbenih obveznosti.

Če bo škoda, ki jo bo zaradi zamude utrpel naročnik oziroma uporabnik večja od pogodbene kazni, ima naročnik oziroma uporabnik pravico zahtevati razliko do polne odškodnine in unovčiti garancijo za dobro izvedbo pogodbenih obveznosti.

# POOBLAŠČENE OSEBE

1. člen

Pooblaščeni zastopnik naročnika po tej pogodbi / skrbnik pogodbe je xxx.

Namestnik pooblaščenega zastopnika naročnika po tej pogodbi/skrbnika pogodbe je xxx.

Namestnik nadomešča skrbnika pogodbe v času njegove odsotnosti z vsemi pooblastili skrbnika pogodbe.

Pooblaščeni zastopnik uporabnika po tej pogodbi je xxx. Pooblaščeni zastopnik izvajalca po tej pogodbi je xxx.

Navedeni pogodbeni predstavniki so pooblaščeni, da zastopajo pogodbene stranke v vseh vprašanjih, ki se nanašajo na realizacijo predmeta pogodbe.

# PODIZVAJALCI :

1. člen Izvajalec pri izvajanju te pogodbe nastopa s podizvajalcem: xxx

in sicer bo navedeni podizvajalec izvajal … predmeta naročila v vrednosti del … brez DDV.

Rok plačila podizvajalcu je enak, kot je določen za plačilo obveznosti naročnika do izvajalca v tej pogodbi.

Izvajalec se zavezuje naročniku najpozneje v 60 dneh od plačila končnega računa oziroma situacije poslati svojo pisno izjavo in pisno izjavo podizvajalca, da je podizvajalec prejel plačilo za dobavljeno blago/opremo, neposredno povezano s predmetom javnega naročila.

Izvajalec se zavezuje, da bo med izvajanjem pogodbe naročnika obvestil o morebitnih spremembah informacij pri že nominiranih podizvajalcih in poslal informacije o novih podizvajalcih, ki jih namerava naknadno vključiti v izvajanje javnega naročila, in sicer najkasneje v petih dneh po spremembi. V primeru vključitve novih podizvajalcev mora izvajalec skupaj z obvestilom posredovati tudi naslednje podatke in dokumente:

* priložiti pisno zahtevo podizvajalca za neposredno plačilo, če novi podizvajalec to zahteva.

Naročnik si pridržuje pravico zavrniti predlog za zamenjavo podizvajalca oziroma vključitev novega podizvajalca, če bi to lahko vplivalo na nemoteno izvajanje ali dokončanje del in če novi podizvajalec ne izpolnjuje pogojev, ki jih je postavil naročnik v dokumentaciji v zvezi z oddajo predmetnega javnega naročila. Naročnik bo o morebitni zavrnitvi novega podizvajalca obvestil glavnega izvajalca najpozneje v petih dneh od prejema predloga.

# PROTIKORUPCIJSKA KLAVZULA

1. člen

Ta pogodba je nična, kadar kdo v imenu ali na račun druge pogodbene stranke predstavniku ali posredniku naročnika ali uporabnika obljubi, ponudi ali da kakšno nedovoljeno korist za:

* pridobitev posla ali
* za sklenitev posla pod ugodnejšimi pogoji ali
* za opustitev dolžnega nadzora nad izvajanjem pogodbenih obveznosti ali
* za drugo ravnanje ali opustitev, s katerim je naročniku povzročena škoda ali je omogočena pridobitev nedovoljene koristi predstavniku naročnika, drugi pogodbeni stranki ali njenemu predstavniku, zastopniku, posredniku.

# REŠEVANJE SPOROV

1. člen

Pogodbene stranke so sporazumne, da bodo morebitna nesoglasja oz. spore reševali predvsem sporazumno, če v tem ne bi uspeli, pa bo v sporih odločilo pristojno sodišče glede na sedež naročnika.

# KONČNE DOLOČBE

1. člen

Naročnik lahko odpove pogodbo. Odpovedni rok je 1 (en) mesec. Odpoved mora biti pisna.

Pri izvajanju določil iz pogodbe in izpolnjevanju medsebojnih obveznosti, ki so opredeljene v tej pogodbi, veljajo določila Obligacijskega zakonika in drugih predpisov, ki urejajo to področje.

V primeru razveze pogodbe je dolžna stranka, na strani katere so nastali razlogi za razvezo, povrniti drugi stranki vso škodo, ki bi ji nastala zaradi razveze.

Kakršne koli spremembe te pogodbe so možne le v pisni obliki in ob soglasju obeh pogodbenih strank.

Izvajalec ne sme v imenu naročnika brez njegovega soglasja dajati izjav (ustno, pisno ali preko elektronske pošte) za javnost, neposredno, preko medijev ali preko predstavnikov medijev. Prav tako ne sme dajati kakršnakoli zagotovila in izjave tretjim osebam o izvajanju storitev. Vsa uradna komunikacija mora potekati preko naročnika oziroma po pooblastilu naročnika.

# VELJAVNOST POGODBE

1. člen

Pogodba stopi v veljavo z dnem, ko jo podpišejo vse pogodbene stranke in ko izvajalec predloži naročniku finančno zavarovanje za dobro izvedbo pogodbenih obveznosti.

Pogodba preneha veljati, če bo naročnik tekom izvajanja pogodbe seznanjen, da je sodišče s pravnomočno odločitvijo ugotovilo kršitev obveznosti iz drugega odstavka 3. člena ZJN-3 s strani izvajalca pogodbe o izvedbi javnega naročila ali njegovega podizvajalca ali če je naročnik seznanjen, da je pristojni državni organ pri izvajalcu pogodbe ali njegovem podizvajalcu v času izvajanja pogodbe ugotovil najmanj dve kršitvi v zvezi s plačilom za delo, delovnim časom, počitki, opravljanjem dela na podlagi pogodb civilnega prava kljub obstoju elementov delovnega razmerja ali v zvezi z zaposlovanjem na črno in za kateri mu je bila s pravnomočno odločitvijo ali več pravnomočnimi odločitvami izrečena globa za prekršek. Pogodba preneha veljati s podpisom pogodbe za predmet naročila s ponudnikom, ki je bil izbran po predhodno izvedenemu postopku oddaje javnega naročila oziroma v kolikor naročnik ne prične z novim postopkom oddaje javnega naročila v roku 30 dni od seznanitve s kršitvijo.

Pogodba preneha veljati z dnem, ko se naročnik seznani z okoliščino, ki je podlaga za odpoved na podlagi prejšnjega odstavka, in izvajalcu pošlje pisno odpovedno izjavo.

Pogodba solidarno zavezuje vsakokratne pravne naslednike tudi v primeru organizacijskih oziroma statusno – lastninskih sprememb.

Sestavni deli pogodbe so:

* dokumentacija,
* ponudbena dokumentacija izvajalca,
* soglasje podizvajalca za izvajanje neposrednih plačil naročnika podizvajalcu.

Pogodba je sestavljena v šestih (6) izvodih, od katerih prejme vsaka pogodbena stranka dva (2) izvoda.

št.: 4110-56/2020/ št.: št.:

Ljubljana, dne Naročnik:

REPUBLIKA SLOVENIJA

MINISTRSTVO ZA ZDRAVJE

Janez Poklukar minister

Nova Gorica, dne Uporabnik:

SPLOŠNA BOLNIŠNICA DR. FRANCA

DERGANCA NOVA GORICA

mag. Ernest Gortan

v. d. direktorja zavoda

, dne Izvajalec:

Ime firme d.o.o.

Ime priimek direktor